Fillon të shfaqet filmi "My Week with Marilin"
Filmi është një histori dashurie mes një ndihmës regjisori të ri, dhe aktores së famshme Marilin Monre në vitet 50-të
Në verën e vitit 1956, aktorja e njohur Monro dhe aktori britanik, Lorenc Oliver, po aq i njohur, morën pjesë së bashku në xhirimin e komedisë “The Prince and the Showgirl” në Londër. Filmi "My Week with Marilyn" bazohet në përvojën e Kolin Klarkut gjatë atij xhirimi dhe javën që ai kaloi me aktoren e famshme. Monronë pasqyrohet nga vështrimi i Klarkut, i biri i një aristokrati anglez, që punonte për herë të pare në xhirimin e një filmi. Asnjeri, as edhe vetë Klarku, nuk priste që një ndihmës-regjisor i ri t’i afrohej aq shumë yllit amerikan. Por gjatë xhirimit, Monro u miqësua me Klarkun dhe për të ajo ishte e dashura e tij e parë. Në film, Monro është symbol seksi por është edhe delikate dhe përjeton vështirësi. Suksesi i saj i madh dhe martesa me regjisorin Arthur Miller nuk i japin fund vetmisë dhe pasigurisë së saj. Mishell Uilliams interpreton plot energji dhe ndjeshmëri personazhin e paqëndrueshëm të superyllit Monro. Montazhi i shkëlqyer e nxjerr edhe më në pah portretizimin e Monrosë nga Uilliams. Sipas librit të ‘ Klarkut, superylli kishte shpresuar ta fitonte këtë respekt, duke luajtur krahas Olivierit në komedinë "The Prince and the Showgirl." Por marrëdhëniet mes tyre rezultuan të vështira, madje gjatë xhirimit ata u prishën fare dhe vetë filmi ishte një dështim. Në filmin "My Week with Marilyn," Keneth Branag luan Sër Lorenc Olivierin, si ‘ njeri i hijerëndë dhe i paduruar. Ndërsa marrëdhëniet mes tyre përkeqësohen, Kolin Klark, i interpretuar nga aktori Eddie Redmayne arrin ta shpëtojë Monronë. Dashuria e tyre bëhet tema kryesore e filmit, gjatë të cilit spektatori shikon edhe dështimin e martesës së tretë të Monrosë, depresionin dhe rrëshqitjen e saj në vetëshkatërrim. Ndërsa Kolin Klark i kërkon asaj në film që t’i kthehet jetës normale dhe të harrojë Hollivudin, filmi tregon gjithashtu se ajo nuk mund ta bënte këtë. Fama e ushqente atë po aq sa edhe e konsumonte.